পুলিশ গাজীপুর সিটি নির্বাচনের ভোটে ক্ষমতাসীন দলের ক্যাডারের ভূমিকা পালন করছে- এমন অভিযোগ করে রিজভী বলেন, সরকার সুষ্ঠু নির্বাচন, ভোটাধিকার ইত্যাদিকে তুচ্ছ-তাচ্ছিল্য বলে মনে করে। আওয়ামী সন্ত্রাসীরা তো আছেই, এর চেয়ে বড় সন্ত্রাসী বানিয়ে রেখেছে পুলিশকে। নিজেদের চেতনার লোকদের ঢুকিয়েছে, তারাই এখন আওয়ামী ক্যাডারের ভূমিকা পালন করে এক তাণ্ডব শুরু করে গোটা এলাকায়। এরকম একটি পরিস্থিতির মধ্যে নির্বাচন হয়েছে। খুলনার চেয়েও ব্যাপক ভোট জালিয়াতি হয়েছে বলেও এ সময় মন্তব্য করেন রিজভী।